MP3 eksempler
Her er fire ens stykker musik der er komprimeret med forskellig bitrate.

Nummeret består af en tale der er taget fra en telefonsvarer, og lagt på et stykke musik.
Talen er optaget igennem en telefon, og giver en god kontrast til musikken der er optaget digitalt i høj kvalitet. Jo lavere bitraten bliver, des mindre forskel vil der være på tale og musik. 

Den højeste bitrate vi har valgt, er 224 Kbps, hvilket er meget tæt på cd kvalitet.
Her kan man tydeligt høre detaljer i de højeste og laveste frekvenser. Ydermere er der en stor forskel på talen og musikken.

Den næsthøjeste komprimering vi har valgt, har en bitrate på 128 Kbps, hvilket er den man typisk bruger når man laver mp3filer.
Lydmæssigt er der ikke den store forskel fra 224 Kbps, men med gode højttalere vil du kunne høre, at detaljerne er mindre luftige og præcise i denne udgave.

Forskellen bliver langt mere  når komprimeringen kommer ned på 64 Kbps. Her kan man høre at hele lydbilledet begynder at blive "indelukket", og der kommer en susen der slører detaljerne. På denne komprimering begynder talen og musikken at ligne hinanden i lydbilledet.

Ved 32 Kbps bliver lydbilledet direkte dårligt. Her lyder musikken som om at den bliver afspillet inde fra naboen af. Alle frekvensområder bliver uldne, og der mangler næsten enhver form for definition. Her er der ingen forskel på talen og musikken.